ai4bharat/Pralekha huggingface dataset:
ग्राहक व्यवहार, अन्न आणि सार्वजनिक पुरवठा मंत्रालय
भारतीय खाद्य महामंडळ गोदामांच्या स्थितीची पाहणी करते आणि त्यांची साठवण क्षमता योग्य असल्याचे सुनिश्चित करण्यासाठी सुधारात्मक कारवाई करते
भारतीय खाद्य महामंडळ  नियमितपणे त्यांच्या गोदामाच्या स्थितीची पाहणी करते आणि गोदामांच्या साठवणुकीची योग्य क्षमता सुनिश्चित करण्यासाठी दुरुस्ती आणि नूतनीकरणासारख्या सुधारात्मक कारवाई करते. तथापि काही गोदामांमध्ये मोठ्या प्रमाणात नूतनीकरणाची आवश्यकता आहे किंवा जी गोदामे बंद करण्याच्या स्थिती मध्ये आहेत त्यांची माहिती खालीलप्रमाणे:
|
|
अनु.क्र.
|
|
प्रदेश
|
|
गोदामाचे नाव
|
|
क्षमता 
|
|
1.
|
|
पंजाब
|
|
एफएसडी भागसर
|
|
8,836
|
|
2.
|
|
हरयाणा
|
|
एमआरएम करनाल
|
|
4,000
|
|
3.
|
|
|
|
फरीदाबाद
|
|
20,000
|
|
4.
|
|
आंध्रप्रदेश
|
|
एफएसडी पलकोले
|
|
10,000
|
|
5.
|
|
|
|
एमडी विजाग
|
|
5,000
|
|
6.
|
|
चेन्नई
|
|
एफएसडी आवडी 
|
|
9,900
|
|
7.
|
|
महाराष्ट्र
|
|
एफएसडी मनमाड
|
|
15,378
|
|
|
|
|
|
एफएसडी बोरीवली
|
|
12,594
|
|
|
|
एकूण
|
|
85,708
केंद्रीय वखार महामंडळाकडे  कोणतेही जीर्ण/मोडकळीस आलेले गोदाम नाही. तथापि, सीडब्ल्यूसी गोदामांमध्ये 41300 मेट्रिक टन क्षमता योग्य नसलेल्या गोदामांमध्ये मोठ्या प्रमाणात दुरुस्ती करावी लागणार आहे.
जीर्ण/मोडकळीस आलेली गोदामे, एंड-ऑफ-लाइफ गोदामे, सीएपी कॉम्प्लेक्स आणि एफसीआयच्या रिक्त जागेवर कोठार / पारंपारिक गोदामांची योजना आखली आहे.तपशील खालीलप्रमाणे आहेतः
- 3.50 एलएमटी क्षमतेसह 8 ठिकाणी रेल्वे साईडिंग कोठार विचाराधीन आहेत.
- प्रस्तावित हब अँड स्पोक मॉडेल अंतर्गत 7 ठिकाणी 3.375 एलएमटी क्षमतेच्या कोठारांची निवड करण्यात आली आहे.
साठवण सुविधांचे उन्नत व आधुनिकीकरण करण्यासाठी भारत सरकारने पीपीपी  प्रणाली नुसार पोलाद कोठार बांधण्यासाठी कृती आराखडा तयार केला आहे. विविध ठिकाणी 30.75 एलएमटी क्षमतेची कोठारे बांधण्यात येणार आहेत. त्यापैकी 8.25 एलएमटी क्षमतेचे काम पूर्ण झाले असून उर्वरित काम विकासाच्या विविध टप्प्यात आहेत. पुढे, हब अँड स्पोक मॉडेल अंतर्गत पीपीपी प्रणालीनुसार 35.875 एलएमटी क्षमतेची कोठार प्रस्तावित आहे.
सध्याच्या पारंपारिक गोदामांचे आधुनिकीकरण सिमेंट काँक्रीट रोड, कलर कोटेड प्रोफाइल शीट छप्पर आणि इतर वार्षिक दुरुस्ती व देखभाल कामांचा समावेश करून अन्न साठवण गोदामांमध्ये केले जात आहे.
केंद्रीय ग्राहक व्यवहार, अन्न व सार्वजनिक वितरण राज्यमंत्री दानवे रावसाहेब दादाराव यांनी आज लोकसभेत ही माहिती दिली.
M.Iyengar/S.Mhatre/P.Kor
संरक्षण मंत्रालय
कारागीर संयुक्त प्रशिक्षणार्थी अभ्यासक्रम-30 पूर्ण
पुणे , 28 ऑगस्ट 2020
संयुक्त कर्मचारी प्रशिक्षणार्थी अभ्यासक्रम, 30 अंतर्गत 192 प्रशिक्षणार्थीचे प्रशिक्षण पूर्ण करण्यात आले. यात भारतीय नौदलाचे 142, तटरक्षक दलाचे 42 आणि आठ परदेशी प्रशिक्षणार्थींचा समावेश होता. परदेशी प्रशिक्षणार्थीमध्ये चार श्रीलंकेतील तर प्रत्येकी एक घाना, टांझानिया, फिजी आणि मालदीव देशातील प्रशिक्षणार्थी होते. 117 आठवड्यांचे हे प्रशिक्षण भारतीय नौदलाची पहिली सागरी अभियांत्रिकी प्रशिक्षण संस्था, आयएनएस शिवाजी येथे देण्यात येते. आज म्हणजेच 28 ऑगस्ट 2020 रोजी हा अभ्यासक्रम पूर्ण झाला. या दीक्षांत सोहळ्याला आयएनएस शिवाजीचे प्रमुख अधिकारी, कमोडोर रवींश सेठ,उपस्थित होते.
या अभ्यासक्रमात, भारतीय नौदलाच्या तुकडीच्या सर्वांगीण कामगिरीत अंकित कुमार हे प्रशिक्षणार्थी अव्वल ठरले, त्यांना 89.86% गुण मिळाले. तर सूरज साठे, तटरक्षक दलाचे प्रशिक्षणार्थी, यांनी पदविका अभ्यासक्रमात 82.13% गुण मिळवत सर्वोत्कृष्ट कामगिरी केली. निखील कटोच या प्रशिक्षणार्थीला सर्वोकृष्ट खेळाडूचा फिरता चषक प्रदान करण्यात आला.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
पंतप्रधान कार्यालय
स्वातंत्र्य सैनिक लोकमान्य टिळक आणि चंद्रशेखर आझाद यांना त्यांच्या जयंती निमित्त पंतप्रधानांनी वाहिली श्रद्धांजली
पंतप्रधान नरेंद्र मोदी यांनी स्वातंत्र्य सैनिक लोकमान्य टिळक आणि चंद्रशेखर आझाद यांना त्यांच्या जयंती निमित्त श्रद्धांजली वाहिली आहे. मोदी यांनी मन की बात चा काही वर्षांपूर्वीचा तो उतारा देखील शेअर  केला, ज्यामध्ये ते लोकमान्य टिळक आणि चंद्रशेखर आझाद यांच्याबद्दल बोलले होते. त्यांनी आपल्या मुंबई भेटी दरम्यानची छाया चित्र देखील शेअर केली, ज्यामध्ये त्यांनी लोकमान्य टिळक यांचा जवळचा संबंध असलेल्या लोकमान्य सेवा संघाला भेट दिली होती.
आपल्या ट्वीटर संदेशांमध्ये पंतप्रधान म्हणाले;
“मा भारतीचे महान सुपुत्र, लोकमान्य टिळक आणि चंद्रशेखर आझाद यांना त्यांच्या जयंती निमित्त मी नमन करतो. हे दोन दिग्गज धैर्य आणी देशभक्तीचे प्रतिक आहेत. काही वर्षांपूर्वी #MannKiBaat दरम्यान मी त्यांच्याबद्दल जे बोललो होतो ते शेअर करत आहे.”
“लोकमान्य टिळकांच्या चिरंतन वारशांपैकी एक म्हणजे मोठ्या प्रमाणातील गणेशोत्सव, ज्यांनी लोकांमध्ये सांस्कृतिक चेतना जागवली. माझ्या एका मुंबई भेटी दरम्यान मी लोकमान्य सेवा संघाला भेट दिली होती, ज्याचा लोकमान्य टिळक यांच्याशी जवळचा संबंध आहे.”
ऊर्जा मंत्रालय
देशातील विजेचे उत्पादन आणि वितरण
नवी दिल्ली, 13 डिसेंबर 2022
देशात सध्या सुमारे 408.72 गिगावॅट  वीज क्षमता प्रस्थापित करण्यात आली असून, ती देशाची गरज पूर्ण करण्यासाठी पुरेशी आहे. चालू वर्ष 2022-23  मध्ये देशातील सर्व पारंपरिक आणि अपारंपरिक स्रोतांद्वारे 970,683 दशलक्ष युनिट  वीज निर्मिती करण्यात आली असून, विजेचे उत्पादन विजेच्या मागणीशी सुसंगत आहे.
भारत सरकारने डिसेंबर 2014 मध्ये दीन दयाळ उपाध्याय ग्राम ज्योती योजनेचा  शुभारंभ केला. जनगणना झालेल्या सर्व गावांचे 28 एप्रिल 2018 पर्यंत या योजनेअंतर्गत विद्युतीकरण झाले होते. योजनेअंतर्गत एकूण 18,374 गावांचे विद्युतीकरण करण्यात आले.
ही माहिती केंद्रीय ऊर्जा आणि नवीन आणि नवीकरणीय ऊर्जा मंत्री आर. के. सिंह यांनी आज राज्यसभेत एका लिखित उत्तरामधून दिली.S.Kakade/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 123
संरक्षण मंत्रालय
जपान- भारतादरम्यानचा सागरी अभ्यास, ‘जीमेक्स’चे पाचवे सत्र
नवी दिल्ली, 5 ऑक्टोबर 2021
भारत- जपान दरम्यानचा संयुक्त द्विपक्षीय सागरी अभ्यास, ‘जिमेक्स’, अरबी समुद्रात सहा ते आठ ऑक्टोबर 2021 दरम्यान होणार आहे. भारतीय नौदल आणि जपान सागरी स्वसंरक्षण दल यांच्यात हा सराव होणार आहे.
जानेवारी 2012 पासून जिमेक्सच्या या संयुक्त अभ्यासाची सुरुवात झाली असून त्यात सागरी सुरक्षा सहकार्यावर विशेष भर दिला जातो. जीमेक्सचा शेवटचा अभ्यास सप्टेंबर 2020 रोजी करण्यात आला होता.
भारतीय बनावटीच्या गाईडेड क्षेपणास्त्र विनाशिका युद्धनौका, कोची आणि गाईडेड क्षेपणास्त्र फ्रीगेट तेग यांनी, पश्चिम विभागाचे फ्लग ऑफिसर कमांडिंग रेअर अडमिरल अजय कोचर, हे भारतीय नौदलाचे प्रतिनिधित्व करणार आहेत. जपानी सागरी संरक्षण दलाचे जेएमएसडीएफ जहाज कागा, इझुमो श्रेणीचे हेलीकॉप्टर वाहक, मुरासेम, ही गाईडेड क्षेपणास्त्र विनाशिका, रिअर अडमिरल इकेयुचीलांजझुरू कमांडर एस्कॉर्ट फ्लोरिटा- 3  जपानच्या जहाजाचे प्रतिनिधित्व करणार आहे. जहाजांव्यतिरिक्त, पी-81 या लांब पल्ल्याच्या सागरी गस्ती लढावू विमाने, डोर्नीयर सागरी गस्ती लढावू विमाने, इंटिग्रल हेलिकॉप्टर आणि मिग 29के ही लढावू विमाने, देखील या अभ्यासात सहभागी होणार आहेत.
जीमेक्स- 21 चा उद्देश, कार्यवाहीच्या प्रक्रीयेची सामाईक समज विकसित होणे, बहुसंख्य संयुक्त युद्धाभ्यास करून, त्याद्वारे संपूर्ण सागरी कार्यान्वयन क्षेत्रात, आंतर कार्यान्वयन समन्वय वाढवणे, हा आहे. बहुआयामी अशा सामरिक अभ्यास, ज्यात हत्यार चालवणे, क्रॉस डेक हेलीकॉप्टर ऑपरेशन्स आणि कॉप्लेक्स सरफेस, पाणबुडी-रोधी आणि हवाई युद्धसराव अशा सर्व युद्धाभ्यासाद्वारे, दोन्ही नौदलातील समन्वय वाढण्यास मदत होईल.
भारत आणि जपान यांच्यातील नौदल सहकार्याची व्याप्ती आणि संमिश्रता, यात गेल्या अनेक वर्षात, लक्षणीय वाढ झाली आहे. जीमेक्स -21 मुळे दोन्ही नौदलातील सहकार्य आणि परस्पर संवाद अधिक दृढ होईल आणि दोन्ही देशातील मैत्री अधिकच वृद्धिंगत होईल.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 208
युवा व्यवहार आणि क्रीडा मंत्रालय
राष्ट्रीय युवा केंद्र संघटन नवी परिवर्तनीय अग्निपथ योजना देशभरातील तरुणांपर्यंत पोहोचवणार
नवीन परिवर्तनकारी सुधारणा ‘अग्निपथ योजने’ ची ठळक वैशिष्ट्ये अधोरेखित करण्यासाठी आणि तरुणांमध्ये लोकप्रिय करण्यासाठी राष्ट्रीय युवा केंद्र संघटन  मिशन मोडमध्ये देशभरातील तरुणांपर्यंत पोहोचेल.
ही योजना युवकांपर्यंत पोहोचण्याच्या दृष्टीने आवश्यक पावले उचलण्यासाठी, या संदर्भात युवा व्यवहार सचिव संजय कुमार यांनी 16 जून 2022 रोजी राष्ट्रीय युवा केंद्र संघटनचे  प्रादेशिक संचालक, राज्य संचालक, उपसंचालक आणि जिल्हा युवा अधिकारी यांच्यासोबत एक बैठक घेतली.
योजनेची ठळक वैशिष्ट्ये आणि इतर तपशीलांसह त्याचे फायदे या बैठकीत अधोरेखित करण्यात आले. राष्ट्रीय युवा केंद्र संघटन, त्यांच्या क्षेत्रीय अधिकार्यांच्या व्यतिरिक्त, सर्व तळागाळातील युवकांना युथ क्लब किंवा अन्य आणि इतर सर्व संबंधितांमध्ये सहभागी करून घेईल आणि ते या परिवर्तनीय योजनेची माहिती प्रसारित करण्यासाठी आणि मोठ्या संख्येने लोकांमध्ये विशेषत: 17.5 वर्षे ते 21वयोगटातील म्हणजेच संभाव्य उमेदवार असलेल्या तरुणांपर्यंत संदेश पोहोचवतील, यावर या बैठकीत भर देण्यात आला.
जास्तीत जास्त नागरिकांपर्यंत पोहोचण्याचे हे उद्दिष्ट साध्य करण्यासाठी आणि रणनीतीचा एक भाग म्हणून, वैयक्तिक आणि समूह संपर्क,दूरध्वनी /व्हॉट्सअॅपद्वारे मोठ्या प्रमाणात संदेशवहन आणि समाजमाध्यम मंचाचा वापर, घरोघरी संपर्क आणि राष्ट्रीय युवा केंद्र संघटनच्या चालू कार्यक्रमांच्या मंचाचा वापर याचा व्यापक उपयोग करण्यासाठी केला जाईल.
राष्ट्रीय युवा केंद्र संघटनच्या तळागाळातील यंत्रणांना या पोहोच कार्यक्रमासाठी सुविधा उपलब्ध करून देण्याच्या दृष्टीने जास्तीत जास्त युवा स्वयंसेवकांना एकत्रित येऊन हे काम करण्याच्या सूचना देण्यात आल्या.
दूरसंचार आणि माहिती तंत्रज्ञान मंत्रालय
बीएसएनएल आणि एमटीएनएलचा तोटा
नवी दिल्ली, 9 डिसेंबर 2022
दूरसंचार पायाभूत सुविधांच्या विकासात आणि दूरसंचार सेवांच्या विस्तारामध्ये खाजगी दूरसंचार कंपन्यांसह बीएसएनल आणि एमटीएनएल महत्त्वपूर्ण भूमिका बजावत आहेत. विशेषत: ग्रामीण आणि सेवा न पोहोचलेल्या दुर्गम भागात भारत सरकारच्या नागरिक केंद्रित योजनांच्या अंमलबजावणीसाठी बीएसएनएल आणि एमटीएनएल महत्त्वाच्या सेवा आहेत. बीएसएनएलने 30.09.2022 पर्यंत 24,58,827 एफटीटीएच  जोडण्या प्रदान केल्या आहेत.
सरकारच्या आत्म-निर्भर उपक्रमाच्या अनुषंगाने, बीएसएनएलला भारतीय 4जी स्टॅक तैनात करण्याचे निर्देश देण्यात आले. बीएसएनएलने 1 लाख 4G अधिष्ठानांच्या  आवश्यकतेसाठी ऑक्टोबर 2022 मध्ये निविदा काढली आहे.
स्थापनेपासून 31.03.2022 पर्यंत बीएसएनएलचा एकूण निव्वळ तोटा 57,671 कोटी रुपये आहे तर एमटीएनएलचा 14,989 कोटी रुपये आहे.
वर्षानुवर्षे मोठ्या प्रमाणातील कर्मचारी खर्च, कर्जाचा बोजा, बाजारपेठेतील तीव्र स्पर्धा आणि 4जी सेवांचा अभाव  ही बीएसएनएल आणि एमटीएनएलच्या तोट्याची कारणे आहेत. 23.10.2019 रोजी भारत सरकारने बीएसएनएल आणि एमएटीएनएलसाठी पुनरुज्जीवन योजना मंजूर केली. स्वैच्छिक सेवानिवृत्ती योजनेद्वारे  कर्मचार्यांच्या खर्चात कपात, सार्वभौम हमी रोखे वाढवून कर्जाची पुनर्रचना, भांडवली ओघाद्वारे 4 जी सेवांसाठी स्पेक्ट्रमचे प्रशासकीय वाटप, मुख्य आणि मुख्य नसलेल्या मालमत्तेचे मुद्रीकरण आणि बीएसएनएल आणि एमएटीएनएलच्या विलीनीकरणाला तत्वतः मान्यता यांसारख्या बाबींना मंजुरी देण्यात आली आहे. याचा परिणाम म्हणून, बीएसएनएल आणि एमटीएनएलमध्ये आर्थिक वर्ष 2020-21 पासून इबीआयटीडीए बाबतीत  सकारात्मक झाले आहेत.
बीएसएनएलला व्यवहार्य सार्वजनिक क्षेत्रातील उपक्रमात रूपांतरित करण्यासाठी, सरकारने 27.07.2022 रोजी बीएसएनएलसाठी 1.64 लाख कोटी रुपयांचे पुनरुज्जीवन पॅकेज मंजूर केले. भारत ब्रॉडबँड निगम लिमिटेडचे  बीएसएनएलमध्ये विलीनीकरण करून बीएसएनल सेवेचे श्रेणीवर्धन करणे, स्पेक्ट्रम वाटप करणे, ताळेबंदावरील भार कमी करणे आणि फायबर नेटवर्क वाढवण्यासाठी नवीन भांडवलाचा ओघ वाढवणे यावर पुनरुज्जीवन उपायोजनांमध्ये लक्ष केंद्रित करण्यात आले आहे. या उपायांच्या अंमलबजावणीमुळे, बीएसएनएलला एक नवे वळण मिळून ती एक नफा कमावणारी संस्था बनणे अपेक्षित आहे.
दळणवळण राज्यमंत्री देवुसिंह चौहान यांनी आज राज्यसभेत एका प्रश्नाच्या लेखी उत्तरात ही माहिती दिली.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्राहक व्यवहार, अन्न आणि सार्वजनिक पुरवठा मंत्रालय
केंद्र सरकारने नुकत्याच झालेल्या ई-लिलावात खुल्या बाजारात विक्री  योजनेअंतर्गत 1.66 लाख मेट्रिक टन गहू आणि 0.17 लाख मेट्रिक टन तांदळाची विक्री केली.
ई-लिलावात लहान आणि अंतिम टप्प्यातील किरकोळ व्यापाऱ्यांचा सहभाग वाढवण्यासाठी त्यांना प्रोत्साहन देण्याच्या हेतूने किरकोळ विक्री दरात कपात करण्याचे उद्दिष्ट ठेवण्यात आले होते.
देशात गहू आणि आट्याच्या किंमतीवर नियंत्रण ठेवण्यासाठी बाजारात उपाय योजना करण्याच्या भारत सरकारच्या उपक्रमाचा भाग म्हणून, गहू आणि तांदूळ यांचा साप्ताहिक ई-लिलाव आयोजित करण्यात आला होता. 11 वा ई-लिलाव 06.09.2023 रोजी आयोजित केला होता. या ई लिलावात देशभरातून 500 डेपोमधून एकूण 2.0 लाख मेट्रिक टन गहू आणि 337 डेपोमधून एकूण 4.89 लाख मेट्रिक टन तांदूळ देऊ करण्यात आला.
या ई लिलावात 1.66 लाख मेट्रिक टन गहू आणि 0.17 लाख मेट्रिक टन तांदळाची विक्री झाली. ई-लिलावात, सरासरी दर्जाच्या गव्हासाठी भारित सरासरी राखीव किंमत 2150/ रुपये प्रति क्विटलच्या तुलनेत सरासरी विक्री किंमत 2169.65 रुपये प्रति क्विंटल इतकी मिळाली आणि शिथिल वैशिष्ट्यांअंतर्गत  असलेल्या गव्हासाठी भारित सरासरी राखीव किंमत 2125 रुपये प्रति क्विटलच्या तुलनेत सरासरी विक्री किंमत 2150.86 रुपये प्रति क्विंटल इतकी मिळाली.
तांदळाला भारित सरासरी राखीव किंमत 2952.27 रुपये प्रति क्विटलच्या तुलनेत सरासरी विक्री किंमत 2956.19 रुपये प्रति क्विंटल इतकी मिळाली.
ई-लिलावाच्या सध्याच्या टप्प्यात, व्यापाऱ्यांना जास्तीत जास्त 100 टन गहू आणि 1000 टन तांदूळ देऊ केला असून त्याद्वारे किरकोळ किमतीत कपात करण्याचे उद्दिष्ट ठेवले आहे. हा निर्णय लहान आणि अंतिम टप्प्यातील किरकोळ व्यापाऱ्यांना प्रोत्साहन देण्यासाठी घेतला असून त्यांना या लिलावात मोठ्या संख्यने भाग घेता यावा आणि त्यांच्या पसंतीच्या डेपोमधून बोली लावणे शक्य व्हावे हा त्यामागील उद्देश आहे.
साठेबाजीला आळा घालण्यासाठी व्यापाऱ्यांना खुल्या बाजारात विक्री योजनेअंतर्गत  गहू विक्रीच्या कक्षेपासून दूर ठेवण्यात आले होते आणि खुल्या बाजारात विक्री योजनेअंतर्गत  गहू खरेदी केलेल्या प्रोसेसर्सच्या पीठ गिरण्यांमध्ये नियमित तपासणी/निरीक्षण केले जात आहे. 05.09.23 पर्यंत देशभरात 898 तपासण्या करण्यात आल्या आहेत.
संरक्षण मंत्रालय
रोसोबोरोनएक्सपोर्ट रशियाबरोबर डीआरडीओने केला तंत्रज्ञान विकास करार
नवी दिल्ली, 7 फेब्रुवारी 2020
हाय एनर्जी मटेरियल्स रिसर्च लॅबोरेटरी  ही डीआरडीओची प्रयोगशाळा उपग्रह रॉकेट आणि बंदूकांसाठी आवश्यक उच्च ऊर्जा सामुग्री विकसित करते.
संरक्षण प्रदर्शनादरम्यान पुणे स्थित एचईएमआरएलने रशियाच्या रोसोबोरोनएक्सपोर्ट बरोबर प्रगत पायरो टेक्निक इग्नीशन प्रणालीच्या विकासासाठी तंत्रज्ञान विकास करारावर स्वाक्षऱ्या केल्या.
या करारामुळे एनर्जेटीक आणि पायरो टेक्निक तंत्रज्ञान क्षेत्रात प्रगत तंत्रज्ञान प्राप्त होऊन प्रगत इग्नीशन प्रणालीचा विकास करता येईल, असे एचईएमआरएलचे संचालक के.पी.एस.मुर्ती म्हणाले. यामुळे भविष्यातील गरजा पूर्ण होण्यास मदत होईल. या तंत्रज्ञान विकासामुळे अत्याधुनिक सॉलिड रॉकेट मोटर्सची संरचना आणि विकास करता येईल. ही उत्पादने कॉम्पॅक्ट आणि ऊर्जा कार्यक्षम प्रॉप्लशन प्रणालीवर आधारीत असते.
S.Tupe/S.Kane/D.Rane
(Visitor Counter : 88
पर्यावरण, वन एवं जलवायु परिवर्तन मंत्रालय
जमीन निकृष्ट होण्यापासून थांबवण्याचे उद्दिष्ट 2030 पर्यंत गाठणे अत्यंत निकडीचे – डॉ. हर्षवर्धन
नवी दिल्ली, 24 एप्रिल 2018
जमिनीचे संसाधन म्हणून महत्व अधोरेखित करत जमिनीच्या कसावर परिणाम होणार नाही अशा पद्धतीने संरक्षण करणे गरजेचे असून, जमीन निकृष्ट होण्यापासून थांबवण्याचे उद्दिष्ट 2030 पर्यंत गाठणे अत्यंत निकडीचे असल्याचे केंद्रीय पर्यावरण मंत्री डॉ. हर्षवर्धन यांनी म्हटले आहे. जमीन ओसाड होणे थांबवण्यासंदर्भात संयुक्त राष्ट्र संघ परिषदेच्या आशिया-पॅसिफिक प्रादेशिक कार्यशाळेचे उद्घाटन करतांना ते आज नवी दिल्लीत बोलत होते. जमीन ओसाड, निकृष्ट आणि खडकाळ होण्याला आळा घालण्यासंदर्भात ही कार्यशाळा महत्वपूर्ण ठरावी यादृष्टीने मोलाच्या सहभागाचे आवाहन त्यांनी उपस्थित प्रतिनिधींना केले.
N.Sapre/N.Chitale/D.Rane
(Visitor Counter : 83
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 220.45  कोटी लसमात्रा देण्यात आल्या आहेत.
गेल्या 24 तासात 5,28,257 मात्रा देण्यात आल्या.
भारतातील उपचाराधीन रुग्णांची संख्या सध्या 1,848 आहे
उपचाराधीन रुग्णांचे प्रमाण 0.01% आहे
रुग्ण बरे होण्याचा दर सध्या 98.81% आहे.
गेल्या 24 तासात 74 रुग्ण बरे झाले, त्यामुळे बरे झालेल्यांची एकूण संख्या वाढून 4,41,50,131 वर पोहचली.
गेल्या 24 तासात 80 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 91.53 कोटी चाचण्या करण्यात आल्या. गेल्या 24 तासात 71,399 चाचण्या करण्यात आल्या.
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने पार केला एकूण 191.37 कोटी मात्रांचा टप्पा
12 ते 14 वयोगटातील 3.17 कोटींपेक्षा जास्त मुलांना लसीचा पहिली मात्रा देण्यात आली.
देशातील उपचाराधीन रुग्णांची संख्या सध्या 17,317
गेल्या 24 तासात 2,202 नव्या कोरोना रुग्णांची नोंद
रुग्ण बरे होण्याचा दर सध्या 98.74%,
सध्याचा साप्ताहिक पॉझिटिव्हिटी दर 0.59%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 191.37 कोटींचा  टप्पा पार केला आहे. 2,39,49,544 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.17 कोटींपेक्षा  अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रीकॉशन मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,06,147
|
|
2nd Dose
|
|
1,00,29,746
|
|
Precaution Dose
|
|
50,27,111
|
|
FLWs
|
|
1st Dose
|
|
1,84,17,641
|
|
2nd Dose
|
|
1,75,65,439
|
|
Precaution Dose
|
|
81,79,298
|
|
Age Group 12-14 years
|
|
1st Dose
|
|
3,17,89,795
|
|
2nd Dose
|
|
1,21,55,960
|
|
Age Group 15-18 years
|
|
1st Dose
|
|
5,89,78,602
|
|
2nd Dose
|
|
4,40,29,617
|
|
Age Group 18-44 years
|
|
1st Dose
|
|
55,65,94,309
|
|
2nd Dose
|
|
48,48,08,812
|
|
Precaution Dose
|
|
4,20,633
|
|
Age Group 45-59 years
|
|
1st Dose
|
|
20,31,42,059
|
|
2nd Dose
|
|
18,96,46,324
|
|
Precaution Dose
|
|
10,06,947
|
|
Over 60 years
|
|
1st Dose
|
|
12,70,14,554
|
|
2nd Dose
|
|
11,82,10,429
|
|
Precaution Dose
|
|
1,63,10,891
|
|
Precaution Dose
|
|
3,09,44,880
|
|
Total
|
|
1,91,37,34,314
भारतात सक्रीय रुग्णभार सध्या 17,317 इतका आहे,तो देशाच्या एकूण पॉझिटीव्ह रुग्णसंख्येच्या तुलनेत 0.04% इतका आहे.
परिणामी, भारतात रुग्ण बरे होण्याचा दर 98.74% आहे.गेल्या 24 तासांत 2,550 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,82,243 झाली आहे.
गेल्या 24 तासात 2,202 नव्या कोरोना रुग्णांची नोंद झाली.
गेल्या 24 तासात एकूण 2,97,242 चाचण्या करण्यात आल्या. भारताने आतापर्यंत एकूण 84.41 कोटी  पेक्षा अधिक चाचण्या केल्या आहेत.
साप्ताहिक पॉझिटिव्हिटी दर सध्या 0.59% तर दैनंदिन पॉझिटिव्हिटी दर 0.74% आहे.
माहिती आणि प्रसारण मंत्रालय
भारतीय चित्रपट राष्ट्रीय संग्रहालयात मुलांसाठी आणि विद्यार्थ्यांसाठी प्रवेश विनामूल्य
दररोज संध्याकाळी 4 ते 5 वाजेदरम्यान भारतीय चित्रपट आणि निर्मात्यांवर स्क्रीनिंग असणार
नवी दिल्ली, 23 जानेवारी 2019
पंतप्रधान नरेंद्र मोदी यांच्या हस्ते 19 जानेवारी 2019 रोजी उद्घाटन झालेले फिल्म्स डिविजन कॉम्प्लेक्स, पेडर रोड, मुंबई येथील भारतीय चित्रपट राष्ट्रीय संग्रहालय 20 जानेवारी 2019 पासून जनतेसाठी खुल करण्यात आले आहे. मंगळवार ते रविवार, सकाळी 11.00 ते संध्याकाळी 6.00 वाजेदरम्यान हे संग्रहालय पाहता येईल. सोमवार आणि सार्वजनिक सुट्टीच्या दिवशी हे संग्रहालय बंद राहिल.
या संग्रहालयासाठी 1 फेब्रुवारी 2019 पासून लागू होणारे प्रवेश शुल्क खालील प्रमाणेः
मुले आणि विद्यार्थी – विनामूल्य
प्रौढ - रुपये 20/-
परदेशी यात्री - रुपये 500/-
दररोज संध्याकाळी 4.00 ते 5.00 वाजेदरम्यान चित्रपट विभागाद्वारे भारतीय चित्रपट आणि निर्मात्यांच्या विविध पैलूंवरील चित्रपट स्क्रीनिंग होईल. हे चित्रपट स्क्रीनिंग 28 जानेवारी 2019, सोमवारपासून सुरु होणार आहे.
(Visitor Counter : 56
मंत्रिमंडळ
कृषी आणि त्यासंबंधित इतर क्षेत्रात सहकार्य करण्यासाठी भारत आणि फिजी यांच्यातील अनेक सामंजस्य करारांना केंद्रीय मंत्रीमंडळाने मान्यता दिली
नवी दिल्ली, 3 मार्च 2021
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने कृषी आणि शेतकरी कल्याण मंत्रालय, भारत आणि कृषी मंत्रालय, फिजी यांच्यातील कृषी आणि त्यासंबंधित इतर क्षेत्रात सहकार्य करण्याबाबतच्या अनेक सामंजस्य करारांना मंत्रीमंडळाने मान्यता दिली.
खालील क्षेत्रात सहकार्य करण्यासाठी भारत आणि फिजी यांच्यात सामंजस्य करार करण्यात आले:
- संशोधन कर्मचारी, वैज्ञानिक तज्ञ, विषेशज्ञ आणि तांत्रिक प्रशिक्षणार्थी यांच्यातील देवाणघेवाण करणे
- तंत्रज्ञान संवर्धन आणि हस्तांतरण करणे
- कृषि विकासासाठी पायाभूत सुविधांचा विकास करणे
- अधिकारी आणि शेतकरी यांच्यासाठी परीषदा आणि कार्यशाळा आयोजित करून मानवी संसाधनांचा विकास करणे
- दोन्ही देशांतील खाजगी क्षेत्रातील संयुक्त उद्योगांना चालना देणे .
- विपणन क्षेत्रातील गुंतवणूकीचा विस्तार आणि कृषी उत्पादनांचे मूल्य संवर्धन /प्रक्रिया उद्योग सुरू करणे
- शेतीचशी निगडीत सर्व क्षेत्रातील क्षमता विकासाला चालना देणे
- बाजारपेठेत प्रवेश करून कृषी उत्पादनांच्या थेट व्यापाराला प्रोत्साहन देणे
- संशोधनाच्या प्रस्तावांचे संयुक्त आयोजन तसेच संशोधन प्रकल्प आणि कार्यक्रमांची अंमलबजावणी करणे
- स्वच्छारोग्याबाबत आणि इतर कोणत्याही परस्पर सहानुमती दर्शविणाऱ्या विषयांबाबत इंडो- फिजी कार्यकारी समिती स्थापन करणे.
सामंजस्य कराराच्या अनुसार दोन्ही देशातील कार्यकारी समितींमार्फत कार्यपध्दत ठरविण्यासाठी आणि संयुक्त योजनांचे आणि सहकार्याने उपक्रमांचे नियोजन करण्याच्या उद्देशाने संयुक्त कार्यकारी मंडळाची स्थापना करण्यात येईल.
हे सामंजस्य करार स्वाक्षरी झालेल्या दिवसापासून अंमलात येतील आणि पुढील 5 वर्षांच्या कालावधीसाठी लागू राहतील.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
ईशान्येकडील प्रदेशात प्रसारभारतीचा डिजिटल विकास
नवी दिल्ली, 21 सप्टेंबर 2021
प्रसार भारतीच्या डिजिटल नेटवर्कने केवळ महसूल आधारित विकासाऐवजी सर्वसमावेशक विकासावर लक्ष केंद्रित करून भारतीय डिजिटल माध्यम उद्योगात स्वतःचे स्थान निर्माण केले आहे. डिजिटल जगातही सार्वजनिक प्रसारकाच्या कामाची जबाबदारी पार पाडत, ईशान्येकडील दुर्गम भागात प्रसार भारतीच्या डिजिटल मंचाने युट्यूबवर 220 दशलक्षांहून अधिक व्ह्यूज आणि 1 दशलक्षहून अधिक ग्राहक मिळवून लक्षणीय कामगिरी नोंदवली आहे.
अशाच एका अलीकडील महत्त्वाच्या कामगिरीमध्ये, दूरदर्शन आयझवॉलच्या यूट्यूब चॅनेलने 1 लाख ग्राहकांची संख्या ओलांडली आहे. टेलीप्ले, टेलिफिल्म्स आणि फिल्म्सच्या शैलीतील उच्च दर्जाच्या सामुग्रीमुळे व्ह्यूज आणि ग्राहकांची संख्या वाढली आहे.
ईशान्य प्रदेशातील दूरदर्शन आणि आकाशवाणीच्या अनेक ट्विटर हँडल्सचे हजारो फॉलोअर्स आहेत. अनेकांना ट्विटरवर ब्लू टिक व्हेरिफिकेशन आहे.
डीडी मिझोराम, डीडी गुवाहाटी, डीडी शिलाँग आणि ऑल इंडिया रेडिओ ईशान्य सेवेच्या यूट्यूब न्यूज चॅनेलची मोठ्या प्रमाणावर ग्राहक संख्या आहे, ज्यात डीडी न्यूज मिझोराम आघाडीवर आहे.
प्रसार भारतीच्या या ईशान्य वाहिन्यांपैकी बहुतेक डिजिटल वाहिन्यांचा प्रेक्षकवर्ग आणि वाहिन्या बघण्याचा कालावधी लाखो तासांच्या घरात आहे. ज्यामध्ये मणिपूरची दूरदर्शन आणि आकाशवाणी केंद्रे अग्रस्थानी आहेत.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
उपराष्ट्रपती कार्यालय
चित्रपट केवळ मनोरंजन करणारे नसावेत तर त्यांनी युवा वर्गात उत्तम मूल्ये, नैतिकता आणि देशभक्तीही रुजवावी – उपराष्ट्रपती
उपराष्ट्रपतींनी ‘राज कपूर: द मास्टर अॅट वर्क’ या जीवनचरित्राचे प्रकाशन केले
नवी दिल्ली, 14 डिसेंबर 2021
उपराष्ट्रपती एम. वेंकय्या नायडू यांनी आज सांगितले की उत्तम चित्रपटाचा उद्देश केवळ मनोरंजन करण्याचा असता कामा नये. युवा वर्गात उत्तम मूल्ये, नैतिकता आणि देशभक्ती रुजवतील अशा चित्रपटांची निर्मिती करण्याचे त्यांनी चित्रपट निर्मात्यांना आवाहन केले.
प्रसिध्द चित्रपट दिग्दर्शक राहुल रवैल यांनी लिहिलेल्या ‘राज कपूर: द मास्टर अॅट वर्क’ या पुस्तकाचे नवी दिल्ली येथे प्रकाशन केल्यानंतर उपस्थितांना संबोधित करताना चित्रपट हे अधिक उत्तम कारणासाठी निर्माण व्हावेत आणि त्यांनी समाजातील जातीयवाद, भ्रष्टाचार, लिंगभेद तसेच गुन्हेगारीसारख्या वाईट प्रवृत्तींशी लढण्यासाठी आपल्या समाजातील युवकांना प्रेरित करावे या मुद्द्यावर उपराष्ट्रपतींनी अधिक भर दिला.
उपराष्ट्रपती नायडू म्हणाले की, जीवनाच्या प्रत्येक क्षेत्रात मूल्यांची घसरण होत असताना, राजकारणी व्यक्ती, माध्यमे आणि चित्रपट निर्माते यांच्यावर समाजासमोर आदर्श ठेवण्याची आणि लोकांच्या कल्याणाचा व्यापक विचार करण्याची जबाबदारी आहे.
ते म्हणाले की चित्रपटांनी लोकांच्या, विशेषतः युवकांच्या मनात सकारात्मकता निर्माण केली पाहिजे. देशाच्या कल्याणाचा विचार मनात ठेवून चित्रपट निर्मिती करण्याचा सल्ला त्यांनी निर्मात्यांना दिला.
भारतीय चित्रपट जगभरात पहिले जातात याचा उल्लेख करून नायडू यांनी चित्रपट म्हणजे जगभरात स्थायिक भारतीयांना त्यांच्या मायदेशाशी जोडणारा महत्त्वाचा सांस्कृतिक दुवा झाला आहे याचा ठळक उल्लेख केला.
राज कपूर यांचा दूरदर्शी बुद्धिमान आणि अष्टपैलू अभिनेता असा उल्लेख करत, उपराष्ट्रपती वेंकय्या नायडू म्हणाले की, भारतीय चित्रपट उद्योगामध्ये राज कपूर यांचे मोठे योगदान आहे.N.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164